17. ΒΑΣΙΛΙΚΟΝ ΔΙΑΤΑΓΜΑ της 15 Ιουν./20 Ιουλ. 1955 (ΦΕΚ Α΄  192) Περί κυρώσεως του Κανονισμού λειτουργίας δικτύου υπονόμων της περιοχής της τέως Διοικήσεως Πρωτευούσης. Καταργήθηκε από την παρ. 4 του άρθρ. 16 του Π.Δ. 6/24 Δεκ. 1985-17 Ιαν. 1986 (ΦΕΚ Α΄ 3) εκτός από τις παρ. 2Β,3 και 4 του άρθρο. 11 που εξακολουθούν να ισχύουν μέχρι να εκδοθή ο ειδικός κανονισμός που προβλέπεται από την παρ. 1 του άρθρ. 22 του Νόμ. 1068/80, κατωτ. σελ. 682,01. Χορήγησις αδειών συνδέσεως Άρθρ.11.-2.Δια την υπό του Ο.Α.Π. χορήγησιν της αδείας συνδέσεως μετά του δικτύου υπονόμων απαιτούνται τα κάτωθι: Β)Κτίρια και εγκαταστάσεις πάσης χρήσεως πλην κατοικιών (Βιομηχανίαι, Βιοτεχνίαι, Σταθμοί αυτοκινήτων (Γκαράζ), σταύλοι κλπ.). α)Νέα υπό ανέγερσιν κτίρια. Οι μέλλοντες να οικοδομήσωσιν οφείλουσι να υποβάλωσι προς τον Ο.Α.Π., ειδικήν έκθεσιν μεθ’ ενός αντιτύπου της εγκεκριμένης υπό της αρμοδίας υπηρεσίας μελέτης του εσωτερικού αποχετευτικού δικτύου και τοπογραφικού διαγράμματος υπό κλίμακα τουλάχιστον 1:200 ως επίσης και της μελέτης των υπό του άρθρ. 7 του παρόντος προβλεπομένων ως αναγκαιουσών εγκαταστάσεων προς επιτυχή και ασφαλή λειτουργίαν και χρήσιν του δικτύου υπονόμων. Εν τη υποβαλλομένη ειδική εκθέσει θα αναγράφηται και η ποσότης και η χημική σύνθεσις των αποχετευθησομένων υδάτων, ως και οι δείκται αυτών Ρ.Η. (μέγιστοι, ελάχιστοι, μέσοι) η ημερησία παροχή και αι διακυμάνσεις ως και πάσα τυχόν χρήσιμος λεπτομέρεια. Η ως άνω ειδική έκθεσις και μελέτη των εγκαταστάσεων πρέπει να φέρη πλην της υπογραφής του συντάξαντος Μηχανικού και την υπογραφήν του ιδιοκτήτου, του τελευταίου όντος πάντως υπευθύνου, αν εκ των πραγμάτων ελεχθούν αύται δι’ οιονδήποτε λόγον κακώς λειτουργούσαι. Μόνον μετά τον υπό της αρμοδίας υπηρεσίας έλεγχον της καλής εκτελέσεως των ως άνω εσωτερικών εγκαταστάσεων και τον υπό του Ο.Α.Π. έλεγχον της τηρήσεως των όρων του παρόντος κανονισμού είναι δυνατή η σύνδεσις μετά του δικτύου υπονόμων. β)Προϋφιστάμενα κτίρια και βιομηχανικαί εγκαταστάσεις, γκαράζ κλπ. Δια τα κτίρια ταύτα δέον κατόπιν προσκλήσεως του Ο.Α.Π. να υποβληθώσιν αυτώ εκθέσεις περί των υφισταμένων εγκαταστάσεων αποχετεύσεως, ως και των εν παρ. 3 του αρθρ. 7 προβλεπομένων εγκαταστάσεων επίσης δε και τοπογραφικόν διάγραμμα του ακινήτου υπό κλίμακα τουλάχιστον 1:200 υπογεγραμμένα πάντως υπό Μηχανικού. Εκτός της υπογραφής του συντάξαντος Μηχανικού, δέον ταύτα να φέρωσι και την υπογραφήν του ιδιοκτήτου, του τελευταίου όντος εν πάση περιπτώσει υπευθύνου αν εκ των πραγμάτων ελεγχθούν αι εγκαταστάσεις δι’ οιονδήποτε λόγον κακώς λειτουργούσαι. Ο Ο.Α.Π. δικαιούται να επιβάλη προς διευκόλυνσιν δοκιμαστικών εξετάσεων, την κατασκευήν ειδικών φρεατίων επιθεωρήσεως, δι’ ων θα διέρχωνται οι αγωγοί εσωτερικών αποχετεύσεων. Εν τη ως άνω προσκλήσει θα τάσσεται υπό του Ο.Α.Π. ωρισμένη προθεσμία προς υποβολήν της αιτήσεως μετά της μελέτης μεθ’ όλων των απαιτουμένων ως άνω δικαιολογητικών, εν συνεχεία δε ετέρα προθεσμία δια την εκτέλεσιν των υπό του Ο.Α.Π. υποδειχθησομένων εργασιών δια την σύνδεσιν μετά της υπονόμου ή ανοικτού αγωγού. Παρερχομένης απράκτου μιας των προθεσμιών τούτων ή και αμφοτέρων, εκτός των άλλων συνεπειών δύναται ο Ο.Α.Π. να διακόπτη τυχόν υφισταμένην σύνδεσιν ως και να εκτελή τας κατά την κρίσιν του εργασίας εις βάρος και δια λογαριασμόν του ιδιοκτήτου. 3.Οι ιδιοκτήται των κατά τα ανωτέρω ακινήτων οφείλουσιν να ανακοινώσιν εγγράφως εις τον Ο.Α.Π., την εκτέλεσιν των απαιτουμένων συμπληρώσεων ή τροποποιήσεων των εγκαταστάσεων αποχετεύσεως υποβάλλοντες τα προς τούτο στοιχεία ίνα προβαίνη ούτος εις την μετά της υπονόμου σύνδεσιν της εξωτερικής ιδιωτικής διακλαδώσεως. 4.Προκειμένου περί αποχετεύσεων προς το δίκτυον των υπονόμων ή ανοικτούς εν γένει αγωγούς, ο Ο.Α.Π. διατηρεί το δικαίωμα να ορίζη εκάστοτε και αναλόγως των ειδικών συνθηκών και της διαδρομής της αποχετεύσεως, τα ανεκτά όρια του δείκτου Ρ.Η. των αποχετευομένων υγρών και να διακόπτη άνευ ετέρας διατυπώσεως την αποχέτευσιν, εφ’ όσον οι δια των δοκιμών κατά τους γενησομένους ελέγχους εξακριβούμενοι δείκται εξέρχονται των καθοριζομένων ορίων. Εις την περίπτωσιν διακοπής της αποχετεύσεως ουδέν δικαίωμα οιασδήποτε φύσεως αποζημιώσεως έχει ο ιδιοκτήτης της εγκαταστάσεως. (Αντί για τις σελ. 622,141-622,22(β) Σελ. 622,15(α) Τεύχος Η113-Σελ. 115 Υπόνομοι Πρωτεύουσας 23.Η.α.17 23.Η.α.17 Υπόνομοι Πρωτεύουσας 